कार्टून क्लिक : ...तो सबको दी जाए सुरक्षा !
मौजूदा वक़्त में ऐसे कई लोगों को केंद्र सरकार की तरफ़ से कड़ी सुरक्षा दी गई है जो जन प्रतिनिधि नहीं हैं लेकिन कांग्रेस के पूर्व अध्यक्ष राहुल गांधी जेड कैटेगरी की सुरक्षा के बावजूद इससे महरूम हैं। कांग्रेस ने उनके 'भारत जोड़ो यात्रा' के दौरान सुरक्षा में चूक को लेकर केंद्रीय मंत्री अमित शाह को पत्र लिखकर सुरक्षा की मांग की है। पत्र में यह कहा गया है कि राजधानी दिल्ली में कई जगहों पर राहुल की सुरक्षा में लापरवाही हुई इसलिए उनकी सुरक्षा के लिए सख़्त इंतज़ाम किए जाएं।
कांग्रेस नेता केसी वेणुगोपाल ने कहा कि, “24 दिसंबर को 'भारत जोड़ो यात्रा' के दिल्ली में पहुंचने के बाद उनकी सुरक्षा में कई बार छेड़छाड़ हुई है। दिल्ली पुलिस कई मौक़ों पर यात्रा में बढ़ती भीड़ को नियंत्रित करने और राहुल गांधी के आसपास सुरक्षा घेरा बनाए रखने में पूरी तरह विफल हुई है।"
बता दें कि साल 2019 में केंद्र सरकार ने गांधी परिवार से एसपीजी सुरक्षा हटा ली थी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva